**Tehniskās prasības zinātniskā raksta noformējumam krājumā**

**„Valodu apguve: problēmas un perspektīva”, XI**

Raksti iesniedzami latviešu, krievu, angļu vai vācu valodā. Rakstiem pievienojami identiski kopsavilkumi un atslēgvārdi latviešu un angļu valodā (neatkarīgi no raksta valodas). Kopsavilkuma apjoms – ap 2500 rakstu zīmēm; atslēgvārdu skaits – līdz 8. Abās valodās norādāms (tulkojams) arī raksta nosaukums.

Raksta kopējais apjoms (ar tabulām, diagrammām, attēliem (ja tādi ir), kopsavilkumiem latviešu un angļu valodā un atslēgvārdiem) – līdz 10 lpp.

Teksts jāraksta teksta redaktorā *Word*, izmantojot programmu *Microsoft* *Windows XP* vai *Microsoft Windows 7*. Pamatteksts – *Times New Roman* 14, intervāls – 1; kopsavilkums latviešu valodā, kopsavilkums angļu valodā un atslēgvārdi, kā arī literatūras saraksts – *Times New Roman* 12; intervāls – 1; rindkopas atkāpe – 1,25 cm.

Lappuses formāts: 2,5 cm no visām lpp. malām.

Raksta teksts jāiesniedz elektroniskā veidā.

Lūdzam sniegt šādas ziņas par autoru: zinātniskais vai akadēmiskais grāds, darbavieta (institūcija) un ieņemamais amats, kontakttālrunis un e-pasta adrese.

**Virsraksta noformēšanas paraugs**

**Anna LIEPIŅA**

**Svešvalodu metodikas aktualitātes**

Lai veicinātu rakstu krājuma kārtošanu un izdošanu, lūdzam ievērot atsevišķus noformēšanas nosacījumus. Rakstu vēlams strukturēt atbilstoši zinātņu nozares (lingvodidaktika, lingvistika, pedagoģija) specifikai. Lūdzam rakstā neizmantot zemsvītras piezīmes atsaucēm uz literatūru. Bibliogrāfiju kārtot alfabētiskā secībā raksta beigās – vispirms literatūra latviešu, lietuviešu, vācu, angļu vai franču valodā (kopā), tad – krievu valodā. Bibliogrāfijas sarakstā norādāmi tikai tie darbi, kuri ir citēti vai uz kuriem rodamas atsauces tekstā. Citējuma vai parafrāzes gadījumā tekstā norāde noformējama šādi: „Citāts” (Geske, Grīnfelds 2006, 55); parafrāze (Geske, Grīnfelds 2006). Ja ir atsauce uz vairākiem avotiem, tad šādi: parafrāze (Brown 1994; Steinig, Huneke 2004). Raksta norāžu un atsauču noformēšanas principu pamats ir Latvijas valsts standarts ISO 690 un ISO 690-2. Lūdzu, sk. vairāk:

**Mūze, Baiba, Pakalna, Daina, Kalniņa, Iveta.** *Bibliogrāfiskās norādes un atsauces* : metodisks līdzeklis. Rīga : LU Akadēmiskais apgāds, 2005, 16.–17. lpp.

Tabulas, diagrammas, attēlus u. tml. publicēšanai lūdzam sagatavot melnbaltus (ja tie nav paša autora veidoti, obligāti pievienojama atsauce uz pirmavotu). Tabulas, diagrammas un attēlus noformēt katru atsevišķā datnē (failā), izmantojot programmu *Microsoft* *Windows XP* *Excel* vai *Microsoft Windows 7 Excel*; tabulām, diagrammām un attēliem, kā arī to parakstiem un leģendām jābūt rediģējamiem. Raksta tekstā ievietot tabulas, diagrammas vai attēlus, dodot to virsrakstu un/vai parakstu, kā arī numerāciju un papildus arī norādot datnes nosaukumu, kurā tas atrodams.

**Literatūras saraksta noformēšanas paraugs**

***Literatūra***

**Barts, Rolāns.** *Autora nāve*. Tulk. Astra Skrābane, 2004 [skatīts 2011. gada 6. apr.]. Pieejams: *www.satori.lv/raksts/149*

1. *Didaktische Theorien*. Hrsg. Hebert Gudjons, Rainer Winkel. 10. Aufl. Hamburg : Bergmann und Helbig, 1999.
2. **Geske, Andrejs, Grīnfelds, Andris.** *Izglītības pētniecība*. Rīga : LU Akadēmiskais apgāds, 2006.
3. **Helds, Jozefs.** Mācīšanās kā konstruktīvs un sistēmisks jēdziens. *No zināšanām uz kompetentu darbību*. Titulred. Irīna Maslo. Rīga : LU Akadēmiskais apgāds, 2006, 31.–35. lpp.
4. *Latviešu valodas attīstības valsts programma: programmas koncepcija*, 2002 [skatīts 2012. g. 13. dec.]. Pieejams: *http://www.vvk.lv/index.php?sadala=1&id=352*
5. **Linke, Angelika, Nussbaumer, Markus, Portmann, Paul R.** *Studienbuch Linguistik* : ergänzt um ein Kapitel „Phonetik und Phonologie” von Urs Willi. 4., unveränderte Aufl. Tübingen : Max Niemeyer Verlag, 2001.
6. **Milzere, Mārīte.** Mācību sasniegumu vērtēšanas formas un metodiskie paņēmieni latviešu valodā. *Skolotāja Almanahs*, Nr. 1 (9), 2007, 24.–29. lpp.

**Price, Dereck J. De Solla.** Networks of Scienctific Papers. *Science*, 149 (3683), July 30, 1965, pp. 510–515. Pieejams arī: *http://www.garfield.library.upenn.edu/papers/ pricenetworks1965.pdf*

1. **Veisbergs, Andrejs.** Naida vārdi. *Kultūras Diena*, Nr. 16 (103), 2007, 27. apr., 16.–17. lpp.
2. **Выготский, Лев.** Динамика умственного развития школьника в связи с обучением. Лев Выготский. *Педагогическая психология*. Москва : Педагогика–Пресс, 1999, с. 336–355.

Konsultācijām un jautājumiem lūdzam izmantot e-pasta adresi: pedagogija@liepu.lv

Zinātnisko rakstu krājumam “Valodu apguve: problēmas un perspektīva”, XI **raksti** **jāiesniedz līdz 2014. gada 30. jūnijam**.

Lūdzam ievērot visas raksta noformēšanai un iesniegšanai izvirzītās prasības!

2014. gada 13. februārī

Liepājas Universitātes

zinātniskā rakstu krājuma

„Valodas apguve: problēmas un perspektīva” (ISSN 1407-9739)

redakcijas kolēģijas priekšsēdētāja

asoc. prof. **Diāna Laiveniece**, Dr. paed.